NaiveNeuron/SloPal huggingface dataset:
P. Hrušovský, predseda NR SR: (2005-07-06):
S. Zubo, poslanec: Pán Janiš, vy ste hovorili o lacnej demagógii. No vo svojich slovách sami ste dokázali také vzorové demagogické vystúpenie, pretože nič konkrétne, nič vecné z vášho vystúpenia nebolo vidieť. Vy ste síce spomínali aj reformy. Bolo ich skutočne veľa, no nespomenuli ste ani jednu reformu, ktorá by bola v prospech občana tejto republiky. Všetky reformy, ktoré uskutočnila táto vláda, boli na úkor jeho sociálnych vymožeností, ktoré tu boli z minulosti. Všetky reformy znamenali pokles životnej úrovne radového občana. To je výsledok vládnutia aj vašej vlády. Vo svojom vystúpení ste mali celý rad rôznych porovnaní. Spomínali ste Konfucia, ja tiež jedno také prirovnanie by som vám mohol dať. Budem parafrázovať, nie je to presné, tak nech sa páči: Keď dáš žobrákovi chlieb, tak ťa považuje za svätca, no keď skúmaš a hľadáš príčiny, prečo je žobrákom a prečo je hladný, tak ťa budú považovať za komunistu. Áno, komunisti hľadajú príčiny, prečo je bieda, prečo je nespravodlivosť, prečo na jednej strane sú milionári, multimilionári z večera do rána a na druhej strane je skupina ľudí, ktorá nemá do úst čo položiť a nemá ako uspokojiť potreby svojich vlastných detí. To sú príčiny, ktoré má riešiť tento parlament a tieto veci by mala riešiť aj táto vláda, ak ste hovorili, že je pronárodná a že je slovenská. Viete, v minulosti sa hovorilo kadečo. A vy ste tiež spomínali pána Lukašenka. Nuž teda viete, prečo pán Lukašenko v našich masmédiách a v západnej Európe je považovaný za diktátora? Preto, lebo nedovolil rozkradnúť svoju vlasť tak, ako bola rozkradnutá táto Slovenská republika. Preto ho majú za diktátora. A v súčasnosti prírastok národného dôchodku v Bielorusku je desať percent. Kedy dosiahne táto vláda... (Prerušenie vystúpenia časomierou.)
Jurinová, Erika, podpredsedníčka NR SR (2015-10-02):
Ďakujem pekne, pán navrhovateľ. Na vaše vystúpenie dve faktické poznámky. Uzatváram možnosť prihlásiť sa. Nech sa páči, pán poslanec Vašečka.
Laššáková, Jana, podpredsedníčka NR SR (2015-11-10):
Ďakujem pekne, pán spravodajca. Zaujmite miesto určené pre spravodajcov. Odváram všeobecnú rozpravu, nedostala som žiadnu písomnú prihlášku, pýtam sa, či sa niekto hlási do rozpravy ústne. Do rozpravy ústne sa hlási pán poslanec Zajac, končím možnosť prihlásiť sa do rozpravy ústne. Nech sa páči, pán poslanec, máte slovo.
Vážny, Ľubomír, poslanec NR SR (2020-10-20):
Ďakujem. Sľuby sa sľubujú a vaši voliči, dôchodcovia sa radujú. Žiaľ, z 1,4 mil. dôchodcov zasiahnete týmito antisociálnymi opatreniami a návrhmi zákonov aj tých dôchodcov, ktorí nie sú vašimi voličmi, a, žiaľ, tých je väčšina. Pred voľbami ste sľubovali, že nebudete brať a že bude všetkým dôchodcom lepšie, neviete sa vžiť do situácie dôchodcu so 350 až 400-eurovým dôchodkom a v situácii, ktorú ste tu navodili, keď máte peniaze, a beriete, takúto situáciu považujem za zvrátenosť. Ďakujem.
Zemanová, Anna, poslankyňa NR SR (2023-03-17):
No, pán kolega, myslím si, že u vás platí, že mlčať by bolo zlato, lebo hlavne týmto vaším záverom, tak to je naozaj ako niečo, čo, asi žijete naozaj úplne v inom svete. O tom hovorí aj to, čo ste povedali, že vám je ľúto týchto detí našich, súčasnej generácie, lebo oni nemajú šťastné detstvo, lebo šťastné detstvo ste mali vy a váš pohľad na svet, že áno, to bolo vtedy to pekné, to bolo to šťastné, to bolo to milé, zdravé a tak. Tak vy ako naozaj žijete v nejakej svojej bublinke niekde, ale to nie je pravda. Naše deti sú rovnako šťastné, ako sme boli my. Majú iné príležitosti, ako sme mali my, ale nie je to oprávnené si myslieť, že naše deti, súčasná generácia detí je menej šťastná za to, že žijú v inej dobe, ako sme žili my, keď sme boli deti, a že to, čo sme prežívali my ako deti, bolo krásne a romantické a šťastné a zdravé a teraz naše deti to nemajú. To nie je pravda. Dnes majú oveľa viacej možností, deti, deti sa pohybujú, majú možnosti aj v prírode a závisí to naozaj od rodičov a od vzťahu toho, ako my rodičia, ktorí vychovávame svoje deti, keď sme v takom zdravom detstve žili, tak mali by sme ich k tomu športu, športu viesť. No a tak ten váš záver, tak myslím si, že mali by ste v prvom rade pozrieť na seba, o tom, čo vy tu niekedy dávate s vašimi kolegami v tejto Národnej rade, kde vy považujete iný názor za svetonázor a za niečo, čo teda je neprípustné si myslieť niečo alebo povedať niečo iné, ako si myslíte vy, lebo to je niečo ako nepredstaviteľné vo vašom svete. Tak trošičku viacej tolerancie by sa zišlo z každej strany, z vašej... (Prerušenie vystúpenia časomerom.)
Osuský, Peter, poslanec NR SR (2012-06-21):
Ďakujem pekne, pani predsedajúca. Ako opätovne zopakoval Richard Sulík, keď sa pes chce biť, vytiahne sa aj geopolitika, keď sa pes chce biť, vytiahne sa aj Volkswagen. Priznám sa, že ako československý vlastenec, a hlavne nevodič, syn vodiča, ktorý mal v rodine tri škodovky, vždy s radosťou vidím v ústrednom kruhu hokejového zimného štadióna, kde je buly majstrovstiev sveta, okrídlený šíp škodovky. Ako vieme, škodovka je Volkswagen a škodovka je aj Česká republika bez eura, s investíciou Volkswagenu. Ale u nás by bez eura snáď Volkswagenom nebol. A ten Volkswagen, ktorý v Devínskej vyrobia šikovné ruky našich ľudí, potom ide do Grécka a presne vzaté, na sekeru za svoj tridsiaty šiesty mesačný odškodňovací plat si ho niekto kúpi. A žijeme vo fikcii, že to udržuje naše trhy. A paradoxne si neuvedomujeme, že celá Európa, a my tiež, sa skladáme na nákup toho Volkswagenu, tak ako sme sa skladali na tanky v Angole, o ktorých si robotníci zo ZŤS Považská Bystrica a v Martine mysleli, že ako výborne zarábajú pre republiku peniaze tým, že vyrábali kvalitné tanky. Problém bol, že to boli tanky na dlh. Za ich vlastné dane. A úplne nakoniec, keď sa hovorí o alternatívach, ja sa pamätám, keď francúzsky ľud a ľud Holandska v referende odmietol euroústavu, ktorej nosným tvorcom, podotýkam, bol Valéry Giscard d´Estaing. Ukázalo sa, že sa musela nájsť alternatíva, že sa musela nájsť. V tej ústave bol zákaz bailoutu, chvalabohu, vtedy imunitný prvok proti infekcii rozvratu. Ten je dnes s ľahkosťou pošliapaný.
Gašpar, Tibor, poslanec NR SR (2024-02-08):
Hlasujeme o bode 62 pozmeňujúceho návrhu poslanca Galka.
Pellegrini, Peter, predseda NR SR (2015-02-18):
Ďakujem pekne. Nemôžem dať hlasovať o vašom návrhu, pán poslanec, táto schôdza nemôže byť rozširovaná ani doplnená o žiadny bod programu. Ale, samozrejme, nemám dôvod nevyhovieť vašej žiadosti, o ktorú ste požiadali, a teda požiadam kolegov poslancov o minúta ticha. (Minúta ticha.) Ďakujem pekne. Poslanci na 47. schôdzi žiadajú prerokovať návrh na vyslovenie nedôvery členovi vlády Slovenskej republiky Pavlovi Pavlisovi, poverenému riadením Ministerstva hospodárstva Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh má tlač 1419. Uvedený návrh som podľa § 109 ods. 3 zákona o rokovacom poriadku pridelil na prerokovanie všetkým výborom Národnej rady s tým, že ako gestorský bol určený výbor pre hospodárske záležitosti. Taktiež som ho zaslal vláde na zaujatie stanoviska. Zároveň mi dovoľte, aby som podal procedurálny návrh v znení, aby sme dnes rokovali až do úplného prerokovania tohto jediného bodu programu vrátane hlasovania. Prosím, prezentujme sa a hlasujme o tomto návrhu. (Hlasovanie.) Prítomných 129 poslancov, za hlasovalo 77, proti bolo 25, zdržalo sa 26, nehlasoval 1. Návrh sme schválili. Ešte predtým, ako pristúpime k samotnému rokovaniu o tomto bode programu, mi dovoľte len v krátkosti vás informovať, keďže pred malou chvíľkou skončilo rokovanie vlády, tak po skončení tlačovej konferencie sa k rokovaniu pripojí aj pán premiér, predseda vlády Robert Fico spolu s ministrom práce, sociálnych vecí a rodiny. Ešte majú prebiehajúcu tlačovú konferenciu. Poprosím teraz pána poslanca Igora Matoviča, aby ako poverený člen skupiny poslancov návrh uviedol a súčasne oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery ministrovi hospodárstva. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Pavlovi Pavlisovi, poverenému riadením Ministerstva hospodárstva Slovenskej republiky , tlač 1419).
Marcinková, Vladimíra, poslankyňa NR SR (2021-05-10):
Ďakujem, pán predsedajúci. Keď sa táto vládna koalícia ujímala, ujímala štvorročného vedenia tohto štátu, tak najťažšia úloha, ktorá pred nami stála a stále stojí, je prinavrátiť dôveru v spravodlivosť. Celé Slovensko si čítalo Threemu, kde si pani Jankovská s pánom Kočnerom dohadovali, ako budú rozhodovať súdy, ktorý sudca čo vynesie vo svojom verdikte. Znásilňovanie spravodlivosti v priamom prenose niekoľko rokov po sebe. To bolo tak vulgárne, to je tak trestné, to je tak strašné, že tá najväčšia úloha, ktorá stojí pred touto vládnou koalíciou, je prinavrátiť dôveru v spravodlivosť v tom, že naozaj človek na súde sa domôže svojich práv. A ja som presvedčená o tom, že v tejto vládnej koalícii, ale aj celkovo v politike, v súčasnej slovenskej politike nemáme lepšie pripravenú osobu, ktorá by zvládla túto ťažkú úlohu, a to vrátiť spravodlivosť, vrátiť dôveru v spravodlivosť, než je Mária Kolíková. Lebo aj keď sa vám zdá, že štyri roky sú dosť, nie, štyri roky sú strašne málo na to, aby sme takúto obrovskú reformu zvládli, aby jej ľudia uverili, aby sa nebáli postaviť pred súd a žiadať o svoje práva. Takže ja ti dôverujem, Mária, verím, že v tejto miestnosti je nás dosť, a držím prsty tej najťažšej úlohe, ktorú si vo vláde schytala, a to opraviť všetko, čo vlády pred nami poškodili, zničili a spáchali. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2019-06-20):
Ďalšia vyžrebovaná otázka od pána poslanca Richarda Vašečku na ministra spravodlivosti Gábora Gála: „Vážený pán minister, ako postupuje vláda SR v napĺňaní uznesenia Národnej rady k tzv. Istanbulskému dohovoru (tlač 1409, schválené 29. marca 2019)?“ Nech sa páči, pán minister.
Laššáková, Jana, podpredsedníčka NR SR (2012-06-20):
Ďalej v rozprave vystúpi pán poslanec Mihál. Nie je prítomný v sále. Pán poslanec Novotný, nech sa páči.
Paška, Pavol, predseda NR SR (2013-06-26):
(Hlasovanie.) 145 prítomných, 83 za, 8 proti, 54 sa zdržalo. Sme v treťom čítaní . Otváram rozpravu. Nemám prihlášku, vyhlasujem ju za skončenú.
Laššáková Jana, podpredsedníčka NR SR (2014-11-25):
Sto deväť, za ktorý bod?
Hrnko, Anton, poslanec NR SR (2019-01-30):
Ďakujem, pán predsedajúci. Pani poslankyňa, musím teda povedať, že toto nebola určite vaša hviezdna chvíľa, keď ste vystúpili s vaším príspevkom. No, ja osobne si myslím, že presne tu sa hodí aj to latinské príslovie, ktoré nebudem hovoriť po latinsky, ale poviem ho po slovensky, že „keby ste boli mlčali, boli by ste filozofom“, lebo teraz ste len odhalili váš vnútorný svet, o ktorom vám tu už viacerí povedali, že je v príkrom rozpore so záujmami slovenského občana a slovenského prvovýrobcu potravín. Pretože, a to mi aj lekári podpíšu, že najlepšia strava pre ľudí je tá, ktorá je lokálne, pretože je na tú stravu navyknutý, generácie a generácie našich predkov, a preto aj najlepšie cez naše telo prechádza. Takže nedotovať našich prvovýrobcov znamená podporovať tých druhých, pretože v Európe je systém dotácií na poľnohospodárstvo nie preto, že je to nejaký systém, ktorý kriví trh, ale preto, keby potraviny neboli dotované, tak väčšina ľudí by si ich nemohlo kúpiť za tie ceny, za ktoré sa vyrábajú. To je pravda o tom. Preto sú dotované potraviny, pretože priemyselná výroba do určitej miery vyťahuje kapitál z poľnohospodárstva. A ísť proti tomu, aby sme podporovali našich poľnohospodárov, aby naši ľudia mali kvalitnú, zdravú domácu potravu, je skutočne, no, povedal by som, hodné ekologickej aktivistky. Ďakujem.
Hatráková, Katarína, poslankyňa NR SR (2020-11-26):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Blanár, Juraj, podpredseda NR SR (2022-10-05):
S faktickou poznámkou pani poslankyňa Bittó Cigániková.
Blanár Juraj, podpredseda NR SR (2021-10-20):
Pán poslanec, reagujte na vystúpenie pána poslanca Kočiša.
Frešo, Pavol, poslanec NR SR (2015-01-27):
Ďakujem pekne, pán predseda. Ja nebudem fajnový, ide o to, že D4 má aj ďalšie úseky, ale čo je dôležité, do 15 dní, aby sa to stihlo na tejto schôdzi. Náš úmysel je, aby sa nič nespustilo vlastne bez debaty v parlamente.
Laššáková, Jana, podpredsedníčka NR SR (2014-11-10):
Pán poslanec Kaník, pán poslanec Blaha.
Adamčík, Eduard, poslanec NR SR (2016-09-06):
Ďakujem. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
T. Cabaj, podpredseda NR SR: (2010-05-25):
(Hlasovanie.) Prítomných 118 poslancov, za návrh 110, zdržali sa 3, nehlasovalo 5. Konštatujem, že sme schválili pozmeňujúce návrhy, ktoré predložil zahraničný výbor.
Hlina, Alojz, poslanec NR SR (2013-12-18):
Vážená pani predsedajúca, dávam procedurálny návrh, že teda sťahujem môj návrh zákona o doplnenie Občianskeho zákonníka. Ďakujem pekne.
Mičovský, Ján, poslanec NR SR (2013-03-22):
Ďakujem za slovo, vážená pani podpredsedníčka Národnej rady Slovenskej republiky. Prajem všetkým dobrý deň a chcem sa veľmi stručne pridať k tej záležitosti, ktorú zdôraznil pán poslanec Fecko. A to je to, že ozaj za prvé oceňujem, že je možné, že tieto pozemky, ktoré prepadnú ako nesplácaná záloha v prospech banky, je možné kúpiť do vlastníctva Slovenskej republiky. Je to veľmi správny krok. Veľmi správny krok je aj ten, že je možné tieto pozemky použiť, tak ako to pán poslanec zdôraznil, na množstvo povinností štátu voči reštituentom a ďalšie a ďalšie druhy použitia, ktoré tu boli spomenuté. A ozaj, sám chcem vyjadriť v tom treťom bode obavu, že predávať tieto pozemky do rúk tretím osobám môže byť zdrojom zase veľkého špekulantstva. Môžeme ich predávať, ale dohodnime sa, že potom, keď v Slovenskej republike budú všetky nároky oprávnených reštituentov a ďalšie oprávnené nároky uspokojené a v tom prípade kľudne to predajme, lebo pôda má byť obhospodarovaná a nemá ležať ladom na nejakých bankových účtoch, respektíve v ich depozitoch. Asi toľko, takže oceňujem, ďakujem a cítim to takto.
Blaha, Ľuboš, podpredseda NR SR (2024-01-25):
Na faktické poznámky bude reagovať pani poslankyňa Irena Bihariová. (Reakcia z pléna.) Pán poslanec Čaučík má procedurálny návrh, ktorý mu dám, samozrejme, odznieť, keď poviete vašu faktickú poznámku.
Šeliga, Juraj, podpredseda NR SR (2020-04-29):
Ďakujem. Pán poslanec Karahuta, nech sa páči.
P. Dubravay, poslanec: (2008-02-13):
Pani poslankyňa Sárközy, ja som tu minulé volebné obdobie nebol, v tomto období som poslancom za Slovenskú národnú stranu a vyslovil som svoj názor. Tak ma nevťahujte do minulého obdobia. Pán poslanec Kahanec, všimol som si, že čím sedíte vyššie, tým ste väčší odborník. Vy v podstate reagujete na všetko, vy ste skutočne odborník na všetky problémy, ktoré sú riešené v parlamente. Ale chcem vám pripomenúť, že ružové okuliare, vy, keď ste boli v koalícii, vo vláde, tie ste nasadili vy. Minuli ste úžasné peniaze, obrovské peniaze na kampaň, aby ste nahnali ľudí do druhého piliera. Tak si to teraz budete musieť postupne aj vylízať. Pán poslanec Šimko, nechajme to na občanov, nech sa slobodne rozhodnú, či zostanú, alebo nezostanú. My máme za úlohu im len vysvetliť, a to koalícia veľmi odborne robí, vysvetliť riziká, ktoré zostávajú, alebo sú, pokiaľ budú naďalej v druhom pilieri. Vy ich len mýlite. Veď, preboha, porozprávajte sa s občanmi vo svojom najbližšom okolí, v rodinách. Veď nikto vám nemôže uveriť. (Prerušenie vystúpenia časomierou.)
B. Bugár, podpredseda NR SR: (2001-10-17):
J. Volf, poslanec: Ďakujem. Chcem povedať, že návrhy zo spoloč-nej správy nie sú. Takže spoločná správa je vlastne len informáciou, ale mali by sme pristúpiť k hlasovaniu o návrhoch z rozpravy.
Blanár, Juraj, podpredseda NR SR (2022-10-04):
To bolo záverečné vystúpenie, stanovisko od pani spravodajkyne. Prerušujem rokovanie o tomto bode programu. Ďakujem pánovi ministrovi a rovnako aj pani spravodajkyni a pristúpime na základe rokovania Národnej rady o skrátenom legislatívnom konaní k prvému čítaniu o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení zákona č. 171/2022 Z. z . Je to pod parlamentnou tlačou 1205, návrh na pridelenie výborom je v rozhodnutí 1260. Teraz prosím pána ministra práce, sociálnych vecí a rodiny Milana Krajniaka, aby vládny návrh zákona uviedol. Nech sa páči.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 67, proti 11, zdržalo sa 53. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto v rámci tohto čítania do rozpravy. Konštatujem, že nie je to tak. Vyhlasujem rozpravu v rámci tretieho čítania za skončenú. Nech sa páči, môžeme pristúpiť k záverečnému hlasovaniu. I. Hamarčák, poslanec: Pán podpredseda, dajte hlasovať o zákone ako o celku s prijatými pozmeňujúcimi návrhmi s odporúčaním gestorského výboru schváliť.
R. Kaliňák, poslanec: (2005-09-22):
Vážený pán minister, kolegyne, kolegovia, zaregistroval som výhradu v otázke odkladu účinnosti rozhodnutia o odňatí licencie a o zastavení činnosti. Samozrejme, v slovenskom poriadku je štandardné v mnohých prípadoch, že odvolanie nemá odkladný účinok, ale to je predovšetkým v tých prípadoch, kedy rozhodnutím nedochádza k nezvratným zmenám u toho, koho sa rozhodnutie týka. To znamená, ide predovšetkým o rozhodnutia, ktoré nie vždy súvisia s tou činnosťou. V tomto prípade, ak si zoberieme do úvahy, že ide o firmy, ktoré zamestnávajú často 10, 20, 100 ľudí, takýmto rozhodnutím vlastne štát zruší pracovné miesta bez toho, aby sa mohol podnikateľ odvolať. A v prípade, že zo 100 prípadov budú iba 3 nesprávne a 97 správnych, tak pri týchto troch prípadoch zrušíme pracovné miesta tak, že už nebude možné ich sanovať naspäť, pretože nie je možné touto firmou vykonávať ďalšie strážne služby či už vo forme vrátnikov, alebo podobných činností, ktoré SBS-ky vykonávajú. Nie je to opatrenie, ktoré by chcelo akýmkoľvek spôsobom podporiť kontakty medzi niektorými podozrivými SBS-kami so živlami, ktoré nie sú prijateľné, alebo kontakty, ktoré nie sú prijateľné, ale na druhej strane musíme dodržiavať právny štát a musíme prijať iba také rozhodnutia, ktoré nejdú vyslovene proti určitým, by som povedal, demokratickým princípom fungovania právneho štátu, a to hlavne to, že rozhodnutia, ktoré majú nezvratné účinky, napríklad tohto charakteru, opravný prostriedok voči nim musí mať odkladný účinok. Žiadna iná motivácia tam nie je, ani to nie je nič, čo by malo zmäkčovať zákon. Ide len skôr o prípady, že nie vždy môže byť situácia okolo podnikateľa popísaná správne. Pretože nestalo sa raz, poznáme to aj z práce v rámci napríklad odvolávania na Národnom bezpečnostnom úrade, keď sa mnohé firmy stanú predmetom konkurenčného boja. Mnohé oznámenia, mnohé informácie budú pochádzať len z toho dôvodu, že silnejšie skupiny sa snažia konkurenčne zničiť ďalšiu a vytvoria či už spravodajské informácie, alebo akékoľvek ďalšie informácie, ktoré môžu poškodiť. Keď sme sa pýtali, kto alebo z akých informácií táto komisia vychádza, odpoveď bola, že ide predovšetkým o spravodajské informácie, ktorých hodnovernosť je nie vždy stopercentná a kde zdroje nie sú vždy potvrdené, nehovoriac o tom, že Slovenská informačná služba zásadne svoje zdroje neprezrádza, čo jej, samozrejme, ani nevyčítame, ale na druhej strane takýmto správam nemôžeme prikladať jednoznačnú pravdivosť. A nemôžeme len preto, že sa niekto rozhodne napísať takúto správu v záujme konkurenčne zničiť inú firmu, byť presvedčení o tom, že naše rozhodnutie je správne. Preto iba drobná zmena v tom, aby sa mohol dožadovať opravného prostriedku a zároveň – a dajme tomu aj v nejakej obmedzenej forme, tomu sa, samozrejme, nebránime – aby mohla firma ďalej existovať, mohla mať svojich zamestnancov, platiť za nich odvody a nezvyšovať takýmto zbytočným opatrením napríklad aj nezamestnanosť. Ďakujem.
Remišová, Veronika, poslankyňa NR SR (2019-05-15):
Ďakujem kolegom, kolegom za faktické poznámky. A spoločne sme bojovali za mnohé inštitúcie, aby boli obsadené čestnými ľuďmi. Spoločne s Martinom Feckom napríklad za pozemkový fond, kde sme upozorňovali na minulosť súčasnej nominantky, teda riaditeľky pozemkového fondu. Štátnej, napríklad štátnej Eximbanky, kde sme upozorňovali na to, že človek, ktorý banku riadil, tak vlastnil firmu, ktorá v tom čase, keď ju spoluvlastnil, bola súdená za veľké karuselové podvody. Teda nemôže niekto dozerať na štátne peniaze, keď nevie dozrieť na svoju vlastnú firmu. A tak ďalej a tak ďalej. Čiže vždy tá naša snaha bola, aby do štátnych podnikov sa dostali čestní, kompetentní ľudia. A nikdy sme nehovorili – a teraz hovorím aj či už o kontrolných inštitúciách, o inštitúciách štátu –, že tam chceme dosadiť svojich nominantov. Robert Fico mal rétoriku, že tieto posty patria nám, keď on bol v opozícii. My sme vždy konzistentne hovorili, chceme, aby tam boli odborníci, morálni, čestní, schopní ľudia. A to je základ, aby štát naozaj slúžil ľuďom a aby štát bol riadený dobre. Ďakujem.
Paška, Pavol, predseda NR SR (2014-02-11):
Pán predseda Jarjabek.
M. Vášáryová, poslankyňa: (2007-11-26):
SMER sa usiluje o členstvo medzi socialistickými európskymi bratmi a spôsob tohto rokovania a spôsob reakcií pána predsedu parlamentu určite neujde pozornosti veľvyslanectiev, čo sú tu, a ľudí, ktorí sa teraz zaoberajú analýzou správania sa SMER-u. A preto nechápem, prečo sa SMER takýmto spôsobom sám snaží o to, aby vypadol definitívne z rodiny svojich socialistických európskych bratov?
Kyselica, Lukáš, poslanec NR SR (2022-05-04):
Ďakujem veľmi pekne, pán predsedajúci. Takže vzhľadom na prerokovanie vládneho návrhu zákona v druhom čítaní v Národnej rade na schôdzi so začiatkom 26. apríla 2022 je nevyhnutné navrhovaný dátum účinnosti 1. máj 2022 posunúť na neskorší termín. Nový dátum účinnosti reaguje na potrebu vytvorenia dostatočného časového priestoru na zabezpečenie realizácie vydávania občianskych preukazov s čipmi s biometrickými údajmi. Takže prečítam vám pozmeňujúci návrh poslanca Národnej rady Slovenskej republiky Lukáša Kyselicu k vládnemu návrhu zákona, ktorým sa mení a dopĺňa zákon č. 395/2019 Z. z. o občianskych preukazoch a o zmene a doplnení niektorých zákonov v znení zákona č. 73/2020 Z. z. a ktorým sa menia a dopĺňajú niektoré zákony, tlač 828. Vládny návrh zákona, ktorým sa mení a dopĺňa zákon č. 395/2019 Z. z. o občianskych preukazoch a o zmene a doplnení niektorých zákonov v znení zákona č. 73/2020 Z. z. a ktorým sa menia a dopĺňajú niektoré zákony sa mení takto: V čl. IV sa slová „1. mája 2022“ nahrádzajú slovami „1. januára 2023“. Ďakujem, skončil som.
Danko, Andrej, predseda NR SR (2019-03-28):
Pán poslanec Adamčík.
Blaha, Ľuboš, podpredseda NR SR (2023-12-18):
Pán poslanec Tomáš Szalay.
Grendel, Gábor, podpredseda NR SR (2022-10-18):
Vážené panie poslankyne, vážení páni poslanci, pokračujeme v popoludňajšom rokovaní pätnásteho dňa 72. schôdze Národnej rady Slovenskej republiky podľa odhlasovanej zmeny programu, a to návrhom skupiny poslancov na prijatie uznesenia Národnej rady k silnejúcim prejavom nenávisti voči menšinám a komunitám, osobitne komunite LGBTI+ a židovskej komunite žijúcim na Slovensku. Návrh má parlamentnú tlač 1281. Dávam slovo poslancovi Róbertovi Halákovi, aby návrh uviedol. (Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k silnejúcim prejavom nenávisti voči menšinám a komunitám, osobitne komunite LGBTI+ a židovskej komunite žijúcim na Slovensku , tlač 1281.)
Bugár, Béla, podpredseda NR SR (2017-03-22):
Nech sa páči, prezentujme sa a hlasujeme o návrhu pani poslankyne Bašistovej. (Hlasovanie.) Prítomných 144, za 111, proti 14, zdržalo sa 18 poslancov, 1 nehlasoval. Návrh bol schválený.
Paška, Pavol, predseda NR SR (2014-06-24):
(Hlasovanie.) 128 prítomných, 92 za, 5 proti, 31 sa zdržalo. Návrh sme postúpili do druhého čítania.
Figeľ, Ján, podpredseda NR SR (2015-02-04):
Ďakujem pekne. Pýtam sa teraz ešte, kto sa hlási do tejto rozpravy ústne? Nech sa páči. Je toho tam dosť. Päť mien. Končím možnosť ďalšieho prihlasovania sa. Je to Ľubomír Galko, Lucia Nicholsonová, Marian Záhumenský, Helena Mezenská, Lebocký Tibor. Teraz prerušíme rokovanie o tomto bode. Krátka prestávka na prípravu hlasovania. Ďakujem vám. (Zaznievanie gongu.) Využijem túto technickú prestávku na pozdravenie mládeže, študentov z osemročného Gymnázia na Bilíkovej, ak je to tak. Tak vitajte medzi nami. (Potlesk.) (Prestávka.) (Po prestávke.)
Bugár, Béla, podpredseda NR SR (2016-11-23):
Vážené panie poslankyne, vážení páni poslanci, budeme pokračovať v prerušenom rokovaní, a to hlasovaním. Najprv v prvom čítaní o vládnom návrhu zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov (tlač 329). Prosím teraz pána poslanca Emila Ďurovčíka za gestorský výbor pre financie a rozpočet, aby uviedol hlasovanie. (Hlasovanie o vládnom návrh zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 329.)
Hraško, Igor, poslanec NR SR (2013-06-17):
Ďakujem pekne, pán predseda. Dajte, prosím, hlasovať za uznesenie pána poslanca Martvoňa, ktoré znie: Národná rada Slovenskej republiky A. berie na vedomie informáciu ministra obrany Slovenskej republiky k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku kauze dokumentu „Podozrenie z nezákonného nakladania s finančnými prostriedkami, hnuteľným a nehnuteľným majetkom Vojenskej spravodajskej služby zo strany bývalého vedenia“; B. konštatuje, že vyšetrenie podozrenia z nezákonného nakladania s finančnými prostriedkami, hnuteľným a nehnuteľným majetkom Vojenskej spravodajskej služby zo strany bývalého vedenia patrí do pôsobnosti príslušných vyšetrovacích orgánov. Dajte, prosím, hlasovať.
Sopko, Miroslav, poslanec NR SR (2017-05-19):
Ďakujem za slovo, pani predsedajúca. Myslím, pán poslanec, že ste veľmi správne vystihli fakt, prečo tu ten problém je s tou vymožiteľnosťou práva. Je to tak, ako to je, ako ste to povedali. Pokiaľ by naozaj títo ľudia v týchto pracovných kolektívoch cítili oporu tohto štátu a nemali by presne opačný pocit, že sa nemajú kde dovolať spravodlivosti, možnože by sme tu vôbec nemuseli teraz o tomto sa baviť. Ja som si spomenul aj pri tom, ako ste spomínali minulý rok tú rozpravu ohľadom veta zriaďovateľov, ako častým argumentom bolo v tej diskusii určitá ako keby sťažnosť zo strany zriaďovateľa, aké slabé páky má na to odvolať riaditeľa, ktorý preukázateľne nemá na svojej stoličke čo hľadať. V tomto prípade, keď, ako ste poznamenali, sa vychyľujú misky váh skôr na stranu štátu ako poslednej inštancie, logicky by možno mohlo dôjsť k podpore tohto, pretože tým pádom by sa poriešil i tento problém a takíto riaditelia by na svojich stoličkách skončili. Ale v princípe mali by sme diskutovať o tých mechanizmoch a mali by sme diskutovať o tom, že v súčasnosti kompetencie rady školy a jej nastavenie sa musí zmeniť. A to je možno už aj na podstatne širšiu novelu zákona.
Bugár, Béla, podpredseda NR SR (2018-03-13):
Pani poslankyňa Kiššová.
Viskupič, Jozef, poslanec NR SR (2012-12-14):
Ďakujem, pani predsedajúca. Tak späť od gulášov a kokteilov a od toho, že za dve minúty sa niekomu nemusí podariť myšlienka, k Pente a Paroplynovému cyklu. Dobre, že si, pán poslanec Hlina, neroztiahol na širší kontext, ale povedal si presne to, čo na tomto zákone vadí úplne všetkým. Toto je v skrátenom legislatívnom konaní prinesený darček pre Pentu. Ja by som teda fakt chcel vedieť, tak ako si sa pýtal, čo potom po tej desiatej hodine sa poslanci SMER-u na klube, ak je to pravda teda, dohodnú. A takisto by som chcel vyzvať všetkých slušných poslancov a pripojiť sa k pánovi poslancovi Brockovi, aby sa hlavne z vládnej strany SMER zúčastnili tohoto rokovania, aby povedali, čo si myslia o tom, že minister ich vlády prináša zákon, ktorý, nič iné v ňom nie je, iba to, že dáva vianočný darček ľuďom, proti ktorým stáli na námestiach, keď protestovali proti skutočnostiam, ktoré si prečítali v spise Gorila. Ďakujem.
Žiga, Peter, podpredseda NR SR (2024-02-21):
Ďalším vystupujúcim v rozprave je pán poslanec Krátky.
Bugár, Béla, podpredseda NR SR (2017-10-13):
Nech sa páči, prezentujme sa a hlasujme o návrhu prerokovať tento poslanecký návrh zákona v druhom čítaní. (Hlasovanie.) Prítomných 132 poslancov, za 49, proti 6, zdržalo sa 77 poslancov. Návrh sme neschválili. Prosím teraz pána poslanca Miroslava Sopka, aby uviedol hlasovanie o bode 57 nášho programu, teda o návrhu poslankyne Zimenovej na vydanie zákona, ktorým sa mení a dopĺňa školský zákon, tlač 685. [Hlasovanie o návrhu poslankyne Národnej rady Slovenskej republiky Zuzany Zimenovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 685.]
Dubéci, Martin, poslanec NR SR (2024-02-27):
Ďakujem, pán predsedajúci, v mene klubov PS, SaS, KDH žiadame presunúť tlač 159, návrh poslankýň Plavákovej a Petrík vo veci zmeny Zákonníka práce na nasledujúcu schôdzu. Ďakujem pekne.
G. Gál, poslanec: (2007-02-08):
Pán poslanec Lipšic sa niekoľkokrát spýtal, prečo chce mať vláda neverejné zasadnutia, či sa zmenilo niečo, či máme výnimočný stav. Však predchádzajúca vláda s tým problémy nemala. Pán poslanec Lipšic, odpoviem vám, prečo chce mať vláda neverejné zasadnutia. Po tom, čo odvolala nezákonne štátnych tajomníkov, nezákonne previedla výkon práv akcionára DMD Group, a. s. z Fondu národného majetku na ministerstvo hospodárstva, inak sa to ani nedá, je to nutnosť tejto vládnej koalície, aby zatajila svoje nezákonné kroky. Ďakujem.
Glváč, Martin, podpredseda NR SR (2016-09-23):
V rozprave vystúpi pán poslanec Jurzyca, nech sa páči.
Pellegrini, Peter, predseda NR SR (2015-09-30):
Prezentujme sa a hlasujme o pozmeňujúceho návrhu pána poslanca Šucu. (Hlasovanie.) Prítomných 136 poslancov, za hlasovalo 87 poslancov, zdržalo sa 49 poslancov. Konštatujem, že tento pozmeňujúci návrh sme schválili.
Kozelová, Monika, poslankyňa NR SR (2022-02-22):
Alebo to, ako ste kúpili od schránkovej firmy ornú pôdu za desaťtisíce eur, ktorá vzápätí mala, mala hodnotu miliónov eur, lebo sa stala stavebnou. Ako žilinský župan ako ste nakúpili dva CT prístroje za cenu štyroch. To netvrdím ja, to ešte v roku 2018 potvrdil Úrad pre verejné obstarávanie, celkovo, mimochodom, ÚVO narátalo 14 podozrení, čo sa vás týka. V protokole sa doslova tvrdí, že ste nastavili kritériá tak, aby nemusela vyhrať najlepšia ponuka za primeranú cenu. Dokonca v tejto veci padol už aj prvostupňový rozsudok s konštatovaním zločinu machinácií pri verejnom obstarávaní a verejnej dražbe. Takže kde vy vôbec beriete tú odvahu prísť a s kamennou tvárou sa tváriť ako svätý za dedinou, to naozaj nechápem. (Potlesk.)
Švejna, Ivan, poslanec NR SR (2015-09-30):
Ďakujem. Ja súhlasím s mojimi konzervatívnymi kolegami, že je to vážna vec a ja som za to, samozrejme, a odporúčam, aby to išlo do druhého čítania. Ja len chcem ešte pripomenúť takú jednu, jeden fakt. Ja bývam v Ružinove v Prievoze a tam na Hraničnej je centrum pre liečenie drogových a iných závislostí a priamo pod oknami toho centra je tam herňa. Takže určite si myslím, že nejaké pravidlá, lebo regulácia nie je antiliberálne slovo, nejaké pravidlá, nejaké mantinely musia byť aj v tomto druhu podnikania. A samozrejme teraz nebudem riešiť závislosti a tak ďalej, len poukazujem proste na skutočný fakt, ktorý je proste do očí bijúci, a nemusím proste zdôrazňovať, že pod oknami, čo sa má liečiť, tak má tu pre ňu herňu. Ďakujem.
Grendel, Gábor, podpredseda NR SR (2022-10-05):
Päť faktických poznámok na vystúpenie pána poslanca Pročka. Ako prvá pani poslankyňa Anna Zemanová.
Zimenová, Zuzana, poslankyňa NR SR (2017-03-29):
Ďakujem pekne za slovo. Návrh, aby ministerstvo školstva malo povinnosť každoročne predkladať Národnej rade správu o monitorovaní a hodnotení kvality, je isto veľmi dobrým návrhom. Mne osobne však je ľúto, že sa navrhovatelia pustili do jej špecifikácie spôsobom, ktorým úzko vymedzili rozsah informácií v osobitnej časti správy, a zároveň sa pustili do príliš detailnej špecifikácie týchto údajov a to si podľa mňa bude vyžadovať v druhom čítaní zásadné úpravy. Totiž oni sa zamerali na tvorbu otázok v testovaní na základných školách v piatom a v deviatom ročníku a na maturite, pričom špecifikácia týchto oblastí nie je tu vymedzená ani správne pojmovo, napríklad pojem encyklopedické vedomosti je tak skôr z mediálnej oblasti ako z odbornej a rovnako schopnosť zvládať informačné technológie sa dnes už, poznáme ju pod pojmom počítačová informačná gramotnosť. Ale čo chcem povedať viac, je, že zaujímavejšie ako tieto pomery v otázkach testovaní na základných školách a na stredných školách sú zaujímavé zistenia z medzinárodných štúdií. A mňa by skôr zaujímalo, aby táto správa obsahovala informácie, do ktorých medzinárodných štúdií sa zapája Slovensko, do ktorých nie, z akého dôvodu, lebo dôvody bývajú finančné. A tieto štúdie sa hlbšie zaoberajú práve tými výsledkami a zisteniami našich žiakov v jednotlivých oblastiach ako toto testovanie, ktoré, mimochodom, je plné otáznikov a práve vo chvíli, keď sa diskutuje o tom, akú máme mať koncepciou vzdelávania, je testovanie 5, 9 a maturita podrobovaná odbornej diskusii a nemusí byť ani v takej podobe, ako ju poznáme dnes. Čiže nezachádzala by som do takýchto podrobností v zákone.
Pellegrini, Peter, predseda NR SR (2015-09-23):
Pán poslanec Lipšic.
Jurinová, Erika, podpredsedníčka NR SR (2012-10-16):
Ďakujem, pán spravodajca. Otváram teda všeobecnú rozpravu. Do rozpravy som dostala jednu písomnú prihlášku. Takže nech páči, pán poslanec Hlina.
Goga, Ľudovít, poslanec NR SR (2021-05-03):
Ďakujem za slovo. Martin, ďakujem za tvoj, tvoj... vystúpenie. Je vidieť pri tebe, že si človek z praxe a že máš skúsenosti práve z podnikania, to znamená aj v cestovnom ruchu. Takisto chcem naviazať na Igora, že veľmi dôležité hlavne pri niektorých opatreniach hlavne v cestovnom ruchu, resp. tých terciárnych sférach, kam patrí cestovný ruch, zavádzať opatrenia, ako je napríklad to zníženie, dočasné zníženie DPH alebo trvalé zníženie DPH, to znamená, že zo zahraničných krajín prebrať tú skúsenosť, ktorú už oni majú, ktorú nadobudli, a zistili, že sa im zvýšil obrat a takisto aj dane, ktoré podnikatelia odvádzajú pri zníženej, pri väčšom výbere, pri väčšom výbere obratu, obratu tej-ktorej prevádzky, takže bolo by, my sme už aj upozorňovali našich kolegov, keď sa pripravovalo programové vyhlásenie, že pomoc cestovnému ruchu ako sektoru je veľmi dôležitá. Dúfame, že, dúfame, že postup, ešte počas vládnutia tejto vládnej našej garnitúry budeme môcť do toho zasiahnuť a presadiť toto opatrenie. Ďakujem.
P. Pelegrini, poslanec: (2009-06-18):
Národná rada Slovenskej republiky uznesením z 15. apríla 2009 pridelila predmetný vládny návrh zákona na prerokovanie v druhom čítaní vo výboroch do 10. júna 2009 a v gestorskom výbore do 12. júna 2009 ústavnoprávnemu výboru a výboru pre hospodársku politiku. Výbory o návrhu rokovali a prijali nasledovné závery: - Ústavnoprávny výbor o návrhu rokoval 9. júna 2009 a uznesením č. 639 odporúčal Národnej rade Slovenskej republiky návrh zákona schváliť; - Výbor Národnej rady Slovenskej republiky pre hospodársku politiku o návrhu rokoval dvakrát. 9. júna 2009 neprijal uznesenie, keďže navrhnuté uznesenie nezískalo potrebný súhlas požadovanej nadpolovičnej väčšiny prítomných členov výboru podľa § 52 ods. 4 rokovacieho poriadku a čl. 84 ods. 2 Ústavy Slovenskej republiky v znení neskorších predpisov. Druhýkrát 16. júna 2009 a uznesením číslo 518 odporučil návrh zákona schváliť. Časť IV spoločnej správy obsahuje celkovo 34 pozmeňujúcich návrhov. Gestorský výbor odporúča hlasovať o pozmeňujúcich a doplňujúcich návrhov nasledovne: a to o bodoch 1 až 34 hlasovať spoločne s odporúčaním schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky uvedený vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov o výsledku prerokovania vládneho návrhu zákona v druhom čítaní bola schválená uznesením zo 16. júna 2009 č. 533. Týmto uznesením výbor zároveň mňa ako spravodajcu poveril predkladať návrhy v zmysle ustanovení rokovacieho poriadku Národnej rady Slovenskej republiky. Pán predseda, prosím, otvorte k uvedenému bodu rozpravu.
Kočiš, Eduard, poslanec NR SR (2021-02-04):
Ďakujem pekne za slovo, pán predsedajúci. Marián, veľmi pekne sa ti chcem poďakovať za tvoj naozaj, ako kolega Suja povedal, kultivovaný prejav, náročný prejav, lebo bolo to náročné všetko prečítať, čiže naozaj ešte raz veľká vďaka. V tvojom návrhu, teda pozmeňujúcom návrhu zákona je veľa veľmi dobrých vecí, ale zároveň musím sa zastať aj pána kolegu Richtera, čiže čo sa týka týchto kolektívnych zmlúv, naozaj s týmto mám dosť veľký problém a bolo by asi naozaj ideálne, neviem, či sa tu bude hlasovať o tvojom pozmeňujúcom návrhu zákona en bloc, čiže vcelku, alebo o jednotlivých bodoch samostatne. Naozaj super, veľmi veľa dobrých vecí, len táto, táto kolektívna zmluva a ich rušenie či už nedodržiavanie, je to také všelijaké z určitého uhla pohľadu. Čo sa týka odpracovania 15. roku života u študentov alebo žiakov v podstate ešte základnej školy, ktorí by chceli si ešte privyrábať či už na brigádnickú dohodu, alebo nejakú dohodu o činnosti. Super, beriem. Odchod do dôchodku štátnych zamestnancov v 65. roku života, aby ten zamestnávateľ vlastne mohol ten dôchodkový vek mu jednoducho už tam zahájiť alebo dohodli sa o ukončení pracovného pomeru, takisto beriem. Poľnohospodári. Kolega Suja spomínal, hovorím úžasný nápad. A čo sa týka tých gastrolístkov, zníženie tej marže z 3 % na 2 %, súhlasím, ja by som to možno išiel aj na 1 %, aby naozaj ten zisk bol úplne minimálny. Áno, zamestnanec má právo si vybrať, či už bude sa stravovať v zariadení firemného stravovania, alebo si požiada o ten gastrolístok, alebo si požiada o finančný príspevok v rámci zamestnania. Čiže hovorím, je tu veľmi veľa dobrých vecí. Pre mňa by bolo ideálne, ak by sme o jednotlivých bodoch programu mohli hlasovať samostatne, pretože ťažko je mi teraz sa k tomu vyjadriť, ako jednoducho z môjho pohľadu sa rozhodnem. Ale ešte raz naozaj veľmi pekne sa ti chcem poďakovať za určite namáhavú činnosť, ktorú si pri tomto príspevku uviedol. Ďakujem pekne.
Pellegrini, Peter, podpredseda NR SR (2020-05-20):
Pán poslanec Vetrák.
Krošlák, Ján, poslanec NR SR (2020-09-24):
Pán Blaha, no vy ste veľmi podobný rečnícky génius, ako je pán Mazurek. Ale ja by som z toho vašeho príhovoru, takisto ako aj z jeho príhovoru vypichol jednu vec, ktorá ma veľmi zaujíma. Vy ste tam hovorili, že Američania rozbili, zničili perfektne zabehnuté kvalitné režimy. Mali ste na mysli tie diktátorské režimy, kde nieže boli potláčané, ale ani neexistovali ľudské práva? Tieto režimy ste mali na mysli?
P. Hrušovský, podpredseda NR SR: (2001-10-23):
Prerušujem rokovanie. Prajem vám príjemnú dobrú noc. Dovidenia ráno o 9.00 hodine.
Hrnčiar, Andrej, podpredseda NR SR (2018-09-19):
Takže o slovo požiadala pani poslankyňa Lucia Žitňanská.
P. Paška, predseda NR SR: (2006-12-06):
Pán minister financií, nech sa páči, máte slovo.
Hrnčiar, Andrej, podpredseda NR SR (2018-10-18):
Prosím určeného spravodajcu z výboru pre financie a rozpočet pána Radovana Baláža, aby informoval Národnú radu o výsledku rokovania výboru o tomto návrhu vlády.
Zs. Simon, minister pôdohospodárstva SR: (2004-09-22):
Návrh zákona vychádza z vládou schváleného materiálu Analýza vplyvov všeobecných profesijných a prierezových komôr na podnikateľské prostredie s návrhom ďalšieho postupu. Hlavným cieľom predloženého vládneho návrhu zákona je zrušiť povinné členstvo v komore, čo je v súlade s uznesením vlády Slovenskej republiky č. 830 z 3. septembra 2003. V predloženom vládnom návrhu zákona sa podmienky členstva v komore ustanovujú tak, aby každý uchádzač mal právo na prijatia za člena komory za podmienok ustanovených zákonom. Zásadný nesúhlas s predloženým návrhom zákona vyjadrila Slovenská lesnícka komora, ktorá požadovala ponechanie doteraz platného zákona. Dňa 14. septembra sa uskutočnilo rokovanie ministerstva so Slovenskou lesníckou komorou k pripomienkam, ktoré komora uplatnila k predmetnému návrhu zákona. Pri rokovaní došlo k dohode, kde ministerstvo pôdohospodárstva akceptuje pripomienky komory k bodom 3 a 4 vládneho návrhu zákona, v ostatných bodoch rokovania došlo k dohode, čím rozpor so Slovenskou lesníckou komorou bol odstránený. Vážený pán predseda, vážené pani poslankyne, vážení páni poslanci, vzhľadom na to, že predložený návrh zákona reaguje na uznesenie vlády Slovenskej republiky č. 830 z 3. septembra 2003 tým, že sa ruší povinné členstvo v Slovenskej lesníckej komore, dovolím si vás požiadať o prerokovanie predloženého návrhu zákona a vyjadrenie súhlasu s ním. Ďakujem, pán predseda, skončil som.
Hrnčiar, Andrej, podpredseda NR SR (2017-10-11):
Pán poslanec Číž tu nie je, druhýkrát stráca poradie, takže vyhlasujem rozpravu za skončenú. Prerušujem rokovanie o tomto bode programu. Nasleduje druhé čítanie o zákone zo 14. septembra 2017, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je pod tlačou 730. Dávam slovo spoločnému spravodajcovi z výboru pre ľudské práva a národnostné menšiny poslancovi Augustínovi Hambálkovi a prosím ho, aby informoval Národnú radu o výsledku prerokovania vráteného zákona vo výboroch.
Grendel, Gábor, podpredseda NR SR (2020-07-08):
Ďakujeme, pán poslanec. Ďalšou vystupujúcou je pani poslankyňa Lucia Ďuriš Nicholsonová z frakcie Európskych konzervatívcov a reformistov.
L. Gyurovszky, minister výstavby a regionálneho rozvoja SR: (2003-12-04):
Vážený pán predseda, vážený pán poslanec, Ministerstvo dopravy, pôšt a telekomunikácií Slovenskej republiky a Slovenská správa ciest vykonávajú kontinuálne analýzu výkonnosti a technického stavu cestnej siete. Prerokovaním tejto analýzy sú najmä počty osobných automobilov, nákladných automobilov, stupeň automobilizácie a motorizácie, intenzita dopravy, bezpečnosť cestnej premávky a ukazovatele výkonnosti. Súhlasím s pánom poslancom, že takmer všetky sledované ukazovatele majú narastajúci...
Jurinová, Erika, podpredsedníčka NR SR (2014-12-04):
Ďakujem pekne, pán spravodajca. Otváram teraz všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Nie je tomu tak. Vyhlasujem zároveň všeobecnú rozpravu za skončenú. Pani predsedníčka, chcete sa vyjadriť ešte na záver? Nie. Pán spravodajca? Rovnako nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov. (Reakcia podpredsedu vlády SR pre investície Ľ. Vážneho.) Ospravedlňujem sa, ale môžete aj tento bod predniesť, ten je tiež váš (poznámka predsedajúcej určená podpredsedovi vlády Ľ. Vážnemu), o územnom zoskupení (predsedajúca listuje v programe aktuálnej schôdze). Dobre, dobre, dobre, ospravedlňujem sa ešte raz. Takže prvé čítanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, a ktorým sa menia a dopĺňajú niektoré zákony . Vládny návrh zákona je uverejnený ako tlač 1282, návrh na jeho pridelenie na prerokovanie výborom je v rozhodnutí č. 1287. Prosím podpredsedu vlády Slovenskej republiky pre investície Ľubomíra Vážneho, aby vládny návrh zákona uviedol.
Košútová, Magda, poslankyňa NR SR (2015-12-11):
Ďakujem pekne za slovo. No, pán kolega, je mi úprimne ľúto, že si musel vystupovať pred prázdnou sálou a kolegovia z opozície nemohli na teba reagovať, lebo v jednej chvíli tu neboli ani traja. Tak reagujem na teba aspoň ja. Odborné argumenty nemá kto počúvať, ani nikoho v podstate z opozície nezaujímajú. Všetci dobre vieme, že tu nejde o žiadnu kompu. Ide tu o využitie mediálneho priestoru na predvolebnú kampaň opozície. To je všetko.
Kažimír, Peter, minister financií SR (2016-06-15):
Ďakujem veľmi pekne. Pán podpredseda ma vyrušil v politickej činnosti, ktorú som vykonával v klube SaS. Takže dovoľte mi teda, aby som v zastúpení podpredsedu vlády Slovenskej republiky pre investície a informatizáciu Petra Pellegriniho, ktorý je momentálne na zahraničnej služobnej ceste, predložil túto tému. Národný bezpečnostný úrad vypracoval návrh zákona o dôveryhodných službách pre elektronické transakcie na vnútornom trhu. Účelom predkladaného návrhu zákona je dosiahnuť súlad vnútroštátneho právneho poriadku s nariadením eIDAS. Cieľom tohto nariadenia je posilniť dôveru pri elektronických transakciách na vnútornom trhu vytvorením spoločného základu pre bezpečné elektronické interakcie medzi občanmi, podnikmi a orgánmi verejnej správy, čím sa zvýši účinnosť verejných a súkromných on-line služieb, elektronického podnikania a elektronického obchodu v Európskej únii. Toľko na úvod. Ďakujem.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 141 poslancov, za 91, proti 49, zdržal sa 1 poslanec, hlasovali všetci prítomní. Konštatujem, že Národná rada na návrh vlády rozhodla, že tento vládny návrh ústavného zákona prerokuje v skrátenom legislatívnom konaní. Teraz budeme ešte hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 314/2018 Z. z. o Ústavnom súde (tlač 358).	Opäť dávam slovo členovi ústavnoprávneho výboru pánovi poslancovi Ondrejovi Dostálovi, aby hlasovanie uviedol, a po tomto hlasovaní zvolám krátke pracovné grémium, aby sme si dohodli ďalší postup v rámci tejto schôdze. Pán poslanec, nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z. z. , tlač 358.)
Laššáková, Jana, podpredsedníčka NR SR (2014-11-09):
Procedurálny návrh, pán poslanec Kadúc.
Glváč, Martin, podpredseda NR SR (2018-05-11):
Ďakujem. Dávam slovo spoločnému spravodajcovi z ústavnoprávneho výboru poslancovi Petrovi Kresákovi, aby informoval Národnú radu o rokovaní výborov a aby odôvodnil návrh a stanovisko gestorského výboru.
Kubánek, Stanislav, poslanec NR SR (2019-10-28):
Ďalší procedurálny návrh predniesol pán poslanec Dostál. Pán predsedajúci, dajte, prosím, hlasovať o procedurálnom návrhu pána poslanca Dostála vrátiť návrh zákona na dopracovanie.